വ്യാജ ആരോപണങ്ങള്: ഫോമയുടെ ഒദ്യോഗിക വിശദീകരണ കുറിപ്പ് ഫോമായ്ക്കും , ഫോമായുടെ ഒദ്യോഗിക ഭാരവാഹികള്ക്കുമെതിരായി നടന്ന വ്യാജ ആരോപണങ്ങള്ക്കെതിരേ ഫോമ ഒദ്യോഗിക വിശദീകരണ കുറിപ്പ് ഇറക്കി. കുറിപ്പിന്റെ പൂര്ണ്ണ രൂപം കഴിഞ്ഞ കുറച്ചു ദിവസങ്ങളായി , ഫോമായ്ക്കും , ഫോമായുടെ ഒദ്യോഗിക ഭാരവാഹികള്ക്കുമെതിരായി ഫോമയുടെ 2018 2020 കമ്മിറ്റി അംഗമായിരുന്ന ആഞ്ചല ഗോറാഫി ഗുരുതരമായ ചില ആരോപണങ്ങള് ഉന്നയിച്ചിരുന്നു . ഈ സാഹചര്യത്തില് ഫോമാ നേതൃത്വത്തില് നിന്ന് ഒരു വിശദീകരണം ആവശ്യമാണെന്ന് തോന്നുന്നു. മേല് പറഞ്ഞ വനിതയില് നിന്നും ഫോമായുടെ ജുഡീഷ്യല് കൗണ്സിലിനോ, ഫോമയ്ക്കോ ഒരു രീതിയിലുമുള്ള പരാതികളും ലഭിച്ചിട്ടില്ല. ഇപ്പോള് സോഷ്യല് മീഡിയ വഴി പ്രചരിപ്പിക്കുന്ന വക്കീല് നോട്ടീസും ഫോമായ്ക്കു നാളിതുവരെ ലഭിച്ചിട്ടില്ല. സാമൂഹ്യ മാധ്യമങ്ങള് വഴി മാത്രമാണ് ആരോപണങ്ങളെ കുറിച്ച് ഫോമയ്ക്കും അറിവുള്ളത് . അതേസമയം, സാമൂഹ്യ മാധ്യമങ്ങളില് പങ്കുവെച്ച ചില സ്ക്രീന്ഷോട്ടുകള് വ്യാജവും കൃത്രിമവും ആണെന്ന് നിസ്സംശയം തെളിയിക്കപ്പെട്ടു കഴിഞ്ഞിട്ടുള്ളതാണ്. അതിനാല് അമേരിക്കന് മലയാളികള്ക്കിടയില് ഉണ്ടായിട്ടുള്ള അനിശ്ചിതത്വവും ആശയക്കുഴപ്പവും അവിശ്വാസവും പരിഹരിക്കാന് ഞങ്ങള് നിര്ബന്ധിതരായിരിക്കുകയാണ് . കഴിഞ്ഞ പത്തു മാസക്കാലമായി ഫോമാ നടത്തിയിട്ടുള്ള നിരവധി ജീവകാരുണ്യ പ്രവര്ത്തികള് കൊണ്ട് മാത്രം ഫോമായ്ക്ക് ജനങ്ങള്ക്കിടയിലുള്ള വിശ്വാസം വെളിപ്പെടുന്നതാണ്. അത്രയേറെ സുതാര്യവും, സുവ്യക്തമാണ് ഫോമാ നാളിതുവരെ കൈക്കൊണ്ടിട്ടുള്ളതും, നടപ്പിലാക്കിയിട്ടുള്ളതുമായ ജീവ കാരുണ്യ പ്രവൃത്തികളും, നടപടികളും. അംഗസംഘടനകളിലുള്പ്പെടെ ആയിരക്കണക്കിന് സ്ത്രീകള് പ്രവര്ത്തിക്കുന്ന ഫോമാ എല്ലായ്പ്പോഴും സ്ത്രീകളുടെ അവകാശങ്ങള്, സമത്വം, ശാക്തീകരണം എന്നിവയ്ക്കായും നിലകൊള്ളുന്ന സംഘടനയാണ്. ഒരു വ്യക്തിയെയും, അത് സ്ത്രീയായാലും പുരുഷനായാലും, ഒരു തരത്തിലും ഉപദ്രവിക്കരുത് എന്ന് ഞങ്ങള് വിശ്വസിക്കുന്നു. അതിനാല്, ഫോമയ്ക്കോ, അതിന്റെ ഭാരവാഹികള്ക്കെതിരെയോ ഏതുതരം ആരോപണങ്ങള് ഉന്നയിക്കപ്പെടുമ്ബോഴെല്ലാം, ഫോമാ ജുഡീഷ്യല് കൗണ്സിലോ , കൗണ്സില് നിയോഗിക്കുന്ന ഒരു സ്വതന്ത്ര സമിതിയോ ആരോപണങ്ങള് അന്വേഷിക്കാന് ഫോമാ നടപടികള് കൈക്കൊണ്ടിട്ടുണ്ട്. ആരോപണങ്ങള് ഉന്നയിച്ച വ്യക്തിയോട് ഫോമാ കുറ്റക്കാരെ മുന്പില് കൊണ്ട് വരുവാന് സഹായിക്കുകയും , അവരുടെ ആരോപണങ്ങള് വളരെ ഗൗരവമായി കാണുകയും ചെയ്യുന്നു എന്നറിയിക്കുകയാണ്. കൂടാതെ ഈ ആരോപണങ്ങള്ക്ക് വിധേയരായ തികച്ചും നിരപരാധികളായവരോടും അവരുടെ കുടുംബങ്ങളോടും ഫോമാ സഹതപിക്കുന്നു. അവര്ക്ക് അമേരിക്കന് ഭരണഘടന ഉറപ്പ് നല്കുന്ന അവകാശങ്ങള്ക്കുള്ളില് നിന്ന് കൊണ്ട് വ്യാജ ആരോപണങ്ങള്ക്കെതിരെയും മാനഹാനിക്കെതിരെയും നിയമ നടപടികള് സ്വീകരിക്കാവുന്നതാണ്. ഈ വിഷയം കോടതിയുടെ പരിഗണനയില് വരുന്നതിനാല് പരാതിക്കാരനോപരാതിക്കാരിയോ ആരോപണവിധേയനോ ഉള്പ്പെടുന്ന ഈ വിഷയവുമായി ബന്ധപ്പെട്ട ട്രോളുകളോ,വ്യാജ ഉള്ളടക്കങ്ങളോ, അവമതിപ്പൊ, മാനഹാനി സൃഷ്ടിക്കുന്നതോ ആയ സന്ദേശങ്ങളോ കൈമാറുന്നതും ഒഴിവാക്കണമെന്ന് ഞങ്ങള് എല്ലാവരോടും അഭ്യര്ത്ഥിക്കുന്നു. ഇതുമായി ബന്ധപ്പെട്ടു സോഷ്യല് മീഡിയയില് കണ്ട ഒരു ട്രോളുമായും ഫോമായ്ക്കു യാതൊരു ബന്ധവുമില്ല . സത്യവും നീതിയും നിലനില്ക്കട്ടെ! വടക്കേ അമേരിക്കയിലുട നീളമുള്ള കേരളീയ സമൂഹത്തെ ഒന്നിപ്പിക്കാന് ഫോമാ എല്ലായ്പ്പോഴും പ്രതിജ്ഞാബദ്ധമാണ്. സ്ത്രീകളുടെ അവകാശങ്ങളെ സംരക്ഷിക്കുന്നതിനും, പോരായ്മകള് പരിഹരിക്കുന്നതിനും, ഭരണഘടനയും ചട്ടങ്ങളും ഭേദഗതി ചെയ്യുന്നതിനുള്ള നടപടിക്രമങ്ങളും ഫോമാ ആരംഭിച്ചു കഴിഞ്ഞു . ജുഡീഷ്യല് കമ്മിറ്റിയില് സ്ത്രീകള്ക്ക് സ്ഥാനങ്ങള് സംവരണം ചെയ്യുന്നതിനായി നിയമങ്ങള് ഭേദഗതി ചെയ്യാനുള്ള ഒരു നിര്ദ്ദേശം മുന്നോട്ട് വന്നിട്ടുണ്ട് . വനിതാ ഫോറം ഭാരവാഹികള്, സ്ത്രീകള്ക്ക് പ്രയോജനം ചെയ്യുന്ന നിയമപരമായ പല മാറ്റങ്ങളും ഇതിനകം അഭ്യര്ത്ഥിച്ചിട്ടുണ്ട്. ഇന്നത്തെ കാലഘട്ടത്തില് വലിയ കോര്പ്പറേറ്റുകളിലും , ബിസിനസ്സ് സ്ഥാപനങ്ങളിലുമെന്നപോലെ workplace safety course നു തുല്യമായ കോഴ്സുകള് നാഷണല് കമ്മിറ്റി മെംബേര്സ് ഉള്പ്പെടെയുള്ള ഫോമായുടെ ഭാരവാഹികളായി വരുന്നവര് നിര്ബന്ധമായും എടുത്തിരിക്കണമെന്നുള്ള നിബന്ധന കൊണ്ടു വരുവാനും മാറിയ സാഹചര്യത്തില് ഫോമാ ഉദ്ദേശിക്കുകയാണ്, കാരണം ഫോമാ എന്ന സംഘടന അംഗബലത്തിലും പ്രവര്ത്തനങ്ങളിലും മികച്ച നിലയില് വളര്ന്നിരിക്കുന്നു. ഫോമായില് പുതിയ മാനദണ്ഡങ്ങള് നടപ്പിലാക്കുന്നതിനോടൊപ്പം അംഗസംഘടനകളിലും ഈ രീതിയിലുള്ള മാറ്റത്തിന്റെ ദിശാബോധം കൊണ്ടു വരുവാനായി ഫോമാ പ്രതിജ്ഞാബദ്ധമാണ്. ഇതെല്ലാം അടുത്ത ജനറല് കൗണ്സില് മീറ്റിംഗില് അവതരിപ്പിച്ചു പാസ്സാക്കുന്നതാണ് . ഇപ്പോഴത്തെ ആരോപണങ്ങളുടെ നിജസ്ഥിതി മുമ്ബ് സൂചിപ്പിച്ചതുപോലെ ഫോമാ ജുഡീഷ്യല് കൗണ്സിലും അവര് നിയോഗിക്കുന്ന ഒരു സ്വതന്ത്ര അന്വേഷണ സമിതിയും ആരോപണങ്ങളെക്കുറിച്ച് അന്വേഷിക്കുന്നതാണ്. ഫോമാ എന്ന അമേരിക്കന് മലയാളി സംഘടനക്ക് അഭിമാനക്ഷതമുണ്ടാക്കുന്ന ഏതു നടപടിയും ആരുടെ ഭാഗത്തു നിന്നുണ്ടായാലും കുറ്റക്കാരുടെ മേല് മുഖം നോക്കാതെ സംഘടനക്ക് വേണ്ടി നിയമനടപടികള് സ്വീകരിക്കുവാന് സംഘടനയ്ക്ക് യാതൊരു വൈഷമ്യവുമില്ല.നിയമ വിരുദ്ധമായി ആരെങ്കിലും പ്രവര്ത്തിച്ചിട്ടുണ്ടെങ്കില് അമേരിക്കന് നിയമ വ്യവസ്ഥയിലൂടെ അതിനെ നേരിടുക അല്ലാതെ വ്യാജ വാര്ത്തകളിലൂടെ നിരപരാധികളുടെ കുടുബങ്ങള്ക്ക് ബുദ്ധിമുട്ടുണ്ടാക്കാതിരിക്കുക. വരും കാലങ്ങളില് എന്തെങ്കിലും ബുദ്ധിമുട്ട് ആര്ക്കുണ്ടായാലും അവര് ഫോമയുടെ ഉചിതമായ ഫോറത്തെ സമീപിച്ചുകൊണ്ട് എല്ലാവിധത്തിലുള്ള പ്രശ്നങ്ങളും പരിഹരിക്കാന് എല്ലാവരുടെയും സഹകരണവും പിന്തുണയും ഫോമാ അഭ്യര്ത്ഥിക്കുന്നു. ആത്മാര്ത്ഥതയോടെ, ഫോമാ എക്സിക്യൂട്ടീവ് ഓഫീസര്മാര്The post വ്യാജ ആരോപണങ്ങള്: ഫോമയുടെ ഒദ്യോഗിക വിശദീകരണ കുറിപ്പ് first appeared on MalayalamExpressOnline.